CELEX: 62019CN0910
Language: sk
Date: 2019-12-12 00:00:00
Title: Vec C-910/19: Návrh na začatie prejudiciálneho konania, ktorý podal Tribunal Supremo (Španielsko) 12. decembra 2019 – Bankia S.A./Unión Mutua Asistencial de Seguros (UMAS)

23.3.2020   
            
            
               SK
            
            
               Úradný vestník Európskej únie
            
            
               C 95/14
            
         
      Návrh na začatie prejudiciálneho konania, ktorý podal Tribunal Supremo (Španielsko) 12. decembra 2019 – Bankia S.A./Unión Mutua Asistencial de Seguros (UMAS)
      (Vec C-910/19)
      (2020/C 95/15)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Tribunal Supremo
      
         Účastníci konania pred vnútroštátnym súdom
      
      
         Navrhovateľka: Bankia S.A.
      
         Odporkyňa: Unión Mutua Asistencial de Seguros (UMAS)
      
         Prejudiciálne otázky
      
      So zreteľom na výklad článku 3 ods. 2 a článku 6 smernice 2003/71/ES (1) Európskeho parlamentu a Rady zo 4. novembra 2003 o prospekte, ktorý sa zverejňuje pri verejnej ponuke cenných papierov alebo ich prijatí na obchodovanie, a o zmene a doplnení smernice 2001/34/ES:
      
                  1.
               
               
                  V prípade, ak je verejná ponuka na upisovanie akcií adresovaná tak retailovým investorom ako aj kvalifikovaným investorom, a vydá sa prospekt pre retailových investorov, vzťahuje sa žaloba o určenie zodpovednosti spojenej s prospektom na oba typy investorov alebo len na retailových investorov?
               
            
                  2.
               
               
                  V prípade, ak odpoveďou na predchádzajúcu otázku je, že sa vzťahuje aj na kvalifikovaných investorov, je možné posúdiť ich úroveň informovanosti o finančnej situácii emitenta OPS nezávisle od prospektu, na základe ich právnych alebo obchodných vzťahov s uvedeným emitentom (byť jeho akcionárom, členom správnych orgánov, atď.)?
               
            
         (1)  Ú. v. EÚ L 345, 2003, s. 64; Mim. vyd. 06/006, s. 356.